**Τα ΒορΟινά των Χριστουγέννων και της Αγάπης**

Δελτίο Τύπου

Τη **Δευτέρα 10 Δεκεμβρίου** η εκδήλωση που εδώ και ένα χρόνο όλοι περιμένουμε: «**Τα ΒορΟινά των Χριστουγέννων**», η πιο λαμπερή και εορταστική οινογευσία στην Ελλάδα, στολισμένη με τα χρώματα της Αγάπης!

Σας προσκαλούμε να ζήσετε μαζί μας αυτή την ξεχωριστή εμπειρία με κέντρο το κρασί πλαισιωμένο από ότι πιο εξαιρετικό, σπάνιο και ιδιαίτερο έχει να παρουσιάσει ο βορειοελλαδίτικος αμπελώνας.

**Σας περιμένουμε** από τις**6 το απόγευμα, έως τις 10 το βράδυ**, στο ξενοδοχείο **Electra Palace Thessaloniki**, στον ημιώροφο.

Πάρτε το ποτήρι των ΒορΟινών από την είσοδο της εκδήλωσης και περιπλανηθείτε στα τραπέζια των οινοπαραγωγών- μελών της ένωσης «Οίνοι Βορείου Ελλάδος» για να ανακαλύψετε:

* Λευκές ετικέτες σε πρώτη εμφάνιση
* Ροζέ ετικέτες πρωτοεμφανιζόμενες στην αγορά
* Λευκές και ερυθρές πειραματικές ετικέτες που δεν κυκλοφορούν ακόμη στην αγορά
* Παλαιωμένες ερυθρές ετικέτες που ξεκινούν από βάθος χρόνου, αρχίζοντας από το 1994
* Ετικέτες που προορίζονται αποκλειστικά για εξαγωγές
* Ετικέτες ιδιαίτερα ακριβές
* Εμφιαλώσεις σε διαφορετικά μεγέθη φιαλών
* Πολλές κάθετες γευστικές δοκιμές, έως και οκτώ διαφορετικών εσοδειών
* Φυσικά κρασιά
* Παλαιωμένα αμπελοοινικά αποστάγματα έως και έξι ετών
* Ετικέτες μυστικό-έκπληξη
* Προτάσεις ειδικά για τις γιορτές με αφρώδεις και γλυκείς οίνους

… και πολλά πολλά ακόμη!

Συμμετέχουν οι οινοποιίες (σύμφωνα με τη σειρά των οινοποιείων στο δίκτυο των Δρόμων του Κρασιού της Βορείου Ελλάδος):

Διαδρομή του Κρασιού των θεών του Ολύμπου

1. Κτήμα Κατσαρού
2. Kitrvs Winery

Διαδρομή του Κρασιού της Ηπείρου

1. Κατώγι Αβέρωφ
2. Κτήμα Γκλίναβος
3. Zoinos Wines

Διαδρομή του Κρασιού των Λιμνών

1. Κτήμα Βογιατζή
2. Κτήμα Στεργίου
3. Κτήμα Αλφα

Διαδρομή του Κρασιού της Νάουσας

1. Έλινος – Οικογένεια Ταραλά
2. Μπουτάρη (οίνοι Νάουσας και Γουμένισσας)
3. Κυρ-Γιάννη
4. Βαένι Νάουσα

Διαδρομή του Κρασιού Πέλλας-Γουμένισσας

1. Κτήμα Χατζηβαρύτη

Διαδρομή του Κρασιού της Θεσσαλονίκης

1. Οινοποιείο Κεχρής
2. Κτήμα Ανέστη Μπαμπατζιμόπουλου – Μπαμπατζίμ
3. Κτήμα Γεροβασιλείου

Διαδρομή του Κρασιού της Χαλκιδικής

1. Tsantali (οίνοι Ραψάνης και Αγίου Όρους)
2. Κτήμα Πόρτο Καρράς
3. Μυλοπόταμος – Οίνοι Αγίου Όρους
4. Κτήμα Κλαούντια Παπαγιάννη

Διαδρομή του Κρασιού του Διονύσου

1. Κτήμα Βιβλία Χώρα
2. Κτήμα Τέχνη Οίνου
3. Κτήμα Παυλίδης

Η εκδήλωση «**Τα ΒορΟινά των Χριστουγέννων**» πραγματοποιείται φέτος για 3η συνεχή χρονιά, στο πλαίσιο του «**8ου Thessaloniki Food Festival**» και πάντα με την αιγίδα του Δήμου Θεσσαλονίκης, ενώ κατ’ ομολογία του κοινού, αλλά και των οινοπαραγωγών, αποτελεί την πιο ξεχωριστή οινική εκδήλωση στην Ελλάδα.

Εκτός από την ιδιαιτερότητα των σπάνιων και εξαιρετικών οίνων, η εκδήλωση έχει και φιλανθρωπικό χαρακτήρα, εφόσον κάθε χρονιά, τα έσοδα από τα εισιτήρια διατίθενται αποκλειστικά για φιλανθρωπικό σκοπό.

Φέτος, με απόφαση του Δ.Σ. της ένωσης «Οίνοι Βορείου Ελλάδος» το ποσό θα προσφερθεί στον Μορφωτικό και Πολιτιστικό Σύλλογο «**ΤΟ ΑΝΘΟΣ**», με έδρα τη Δουραχάνη Ιωαννίνων.

Τις μοναδικές οινογευστικές απολαύσεις της βραδιάς θα συνοδεύσουν, εκτός από τα συναισθήματα της Αγάπης, η φροντισμένη χριστουγεννιάτικη διακόσμηση του ξενοδοχείου Electra Palace Thessaloniki, η μοναδική θέα στην υπέροχα στολισμένη Πλατεία Αριστοτέλους, κεράσματα με ποικιλία τυριών στα τραπέζια των οινοπαραγωγών και περαστά εδέσματα, οι εκπληκτικές live μουσικές επιλογές του dj Ρένου Παρασκάκη από το **More Radio 103** και ότι ακόμη μπορεί να φέρει η κάθε στιγμή!!!

Τα ΒορΟινά των Χριστουγέννων

Δευτέρα 10 Δεκεμβρίου 2018

Ώρες: 18:00-22:00

Ξενοδοχείο “Electra Palace Thessaloniki”

Είσοδος 10€

Διοργάνωση: ένωση οινοπαραγωγών «**Οίνοι Βορείου Ελλάδος**»